দ্য ড্রিম (ভাস্কর্য)
দ্য ড্রিম (ড. মার্টিন লুথার কিং, জুনিয়র স্মারক ভাস্কর্য), হল পোর্টল্যান্ড, অরেগনের অরেগন কনভেনশন সেন্টারের বাইরে মাইকেল ফ্লোরিন ডেন্ট দ্বারা নির্মিত মার্টিন লুথার কিং, জুনিয়র-এর একটি ব্রোঞ্জ ভাস্কর্য। ৮-ফুট (২.৪ মি) লম্বা স্মারক মূর্তিটি ২৮/৮/১৯৯৮ এ, কিং-এর "আই হ্যাভ আ ড্রিম" উক্তির পঁয়ত্রিশতম বার্ষিকীতে উৎসর্গ করা হয়। এতে কিং-সহ তিনটি রূপকাত্মক ভাস্কর্য চিত্রিত রয়েছে: একজন কর্মী মানুষের প্রতীকে, প্রবাসে আগত একজন মহিলার প্রতিনিধিত্বে, এবং একজন মেয়ের প্রতিনিধিত্বে যে কিং-এর কোটটেল খুলে দিচ্ছে (মেয়েটি তাদের প্রতিভূ যারা, ডেন্টের কথা "লেটিং গো" অনুযায়ী, তাদের সময় ও শক্তি কঠোর শ্রমসাধ্য কাজে উৎসর্গ করে)। ভাস্কর্যটি রিজিয়নাল আর্টস অ্যান্ড কালচারাল কাউন্সিল-এর সৌজন্যে সিটি অব পোর্টল্যান্ড এবং মাল্টনোমা কান্ট্রি পাবলিক আর্ট কালেকশন-এর একটি অংশ। হস্টন ও পোর্টল্যান্ডের মেয়র, যথাক্রমে লী. পি. ব্রাউন ও ভেরা কাটজ এই উৎসর্গ অনুষ্ঠানে উপস্থিত ছিলেন। এই স্মারকটিকে বিভিন্ন সমাবেশের রেফারেন্স চিহ্ন হিসাবে ব্যবহার করা হয়ে থাকে। এর নাম পাবলিক আর্ট গাইডে এবং পদব্রজে ভ্রমণের সময়ও উল্লিখিত হয়। এই সৃষ্টিকর্মের পঁচাত্তরটি প্রতিকৃতি আছে। ডেন্ট পরিকল্পনা করেছিলেন, সবগুলি বিক্রি হয়ে গেলে প্রত্যেক প্রতিকৃতির মালিককে আসল ছাঁচের অংশগুলি পাঠাবেন।